recursal/SuperWikiNEXT-32B huggingface dataset:
Ханс ван де Ваарсенбург
**Ханс ван де Ваарсенбург** (холандски: *Hans van de Waarsenburg*) (1943, Хелмонд, Холандија) - холандски поет.

Животопис
---------

Од 1995 до 2000 година, ван де Ваарсенбург бил претседател на Холандскиот ПЕН центар. Во 1997 година бил назначен за претседател на големата поетска манифестација „Мастришки меѓународни поетски вечери" (*The Maastricht International Poetry Nights*).

Творештво
---------

Својата прва поетска збирка, со наслов „Песни" (*Gedichten*), ван де Ваарсенбург ја објавил во 1965 година. Во 1973 година, за збирката „Сивеењето" (*De vergrijzing*), тој ја добил наградата за поезија „Јан Камперт". Во март 2004 година, како признание за целокупниот поетски опус, ван де Ваарсенбург ја добил Општинската награда на Советот на Хелмонд. Освен поезија, тој пишува и проза за деца.
  

Поважни дела на ван де Ваарсебнург се:

* *Песни* (*Gedichten*), 1965
* *Сивеењето* (*De vergrijzing*), 1973
* *Жедта на пристанишните градови, 1990*
* *Јужен ѕид* (*Zuidwal*), 1995
* *Описи на езерото* (*Beschrijvingen van het meer*), Rotterdam, Bѐta Imaginations, 2000
* *Избрани песни (1980-2000)*, Скопје, Блесок, 2002
* *Каде и да водат патиштата* (*Waar de wegen waren*), Amsterdam, Wereldbibliotheek, 2003
* *Морски пејзажи и други песни* (*Paisajes Marinos y otros poemas*), Mѐxico, D.F. Trilce Ediciones, 2004
* *Преку полињата /Over de velden / Across the fileds*, Скопје, Блесок, 2006
* *Азул* (*Azul*), Amsterdam, Wereldbibliotheek, 2006

За поезијата на ван де Ваарсенбург
----------------------------------

Во своето творештво, ван де Ваарсенбург ги варира и интензивира своите стандардни теми и мотиви. Тој не е иноватор, ниту пак им робува на модерните трендови. Клучот на неговото дело е лојалноста кон луѓето околу него и кон нивните мотиви и желби. Збирката „Јужен ѕид" го потврдува ван де Ваарсенбург како меланхолик, бидејќи во неа преовладуваат мрачни тонови, тага и носталгија. Но, неговата меланхолија е борбена, одразувајќи го неговиот политички ангажман во 1960-тите. Во неговите песни се присутни војните, уништувањето на човекот и природната средина од индустријата и експлоатацијата.

Наводи
------

1. 1 2 3  Ханс ван де Ваарсенбург, *Преку полињата*. Скопје, Блесок, 2006, стр. 303.
2. 1 2  Ханс Груневеген, „Смртоносно точна желба - За поезијата на Ханс ван де Ваарсенбург", во: Ханс ван де Ваарсенбург, *Преку полињата*. Скопје, Блесок, 2006, стр. 271-277.
**Големата убавина** (италијански: *La grande bellezza*) - италијански филм од 2013 година, во режија на Паоло Сорентино, кој е и автор на сценариото, заедно со Умберто Контарело. Главните улоги ги играат: Тони Сервило, Карло Вердоне, Памела Вилорези, Галатеја Ранци, Џована Вињола, Сабрина Ферили, Џузи Мерли, Роберто Херлицка, Анита Кравос, Серена Гранди итн. Филмот постигнал голем успех кај филмската критика, освојувајќи 58 награди, меѓу кои и: „Оскар", „Златен глобус" и наградата на БАФТА за најдобар странски филм и четири Европски филмски награди.

Синoпсис
--------

Џеп Гамбардела (го игра Сервило) е 65-годишен новинар и театарски критичар, автор на прославена книга и редовен посетител на елитните забави во Рим, воодушевен од убавините на градот. Негови најдобри пријатели се театарскиот писател Романо (го игра Вердоне), богатата жена Виола (ја игра Вилорези), Стефанија (ја игра Ранци) и уредничката на весникот, Дадина (ја игра Вињола). Еден ден, Џеп го запознава сопругот на Елиза, неговата голема љубов во младоста, кој му кажува дека Елиза умрела и дека во нејзиниот дневник пишувала за љубовта кон него. Неколку дена подоцна, Џеп ја запознава стриптизерката Рамона (ја игра Ферили) и со неа започнува љубовна врска, но таа ненадејно умира. Романо, разочаран од градот, решава да замине од Рим, Стефанија исчезнува од светот на Џеп, а Виола, по смртта на нејзиниот син, го поклонува своето богатство на католичката црква и станува мисионерка во Африка. Кога помислува дека ја загубил целата надеж, Џеп добива прилика да направи интервју со една позната калуѓерка, која веќе ја нарекуваат светица (ја игра Мерли), а потоа заминува на еден остров за да напише репортажа за бродоломот на „Коста Конкордија" и, присетувајќи се на својата прва средба со Елиза, конечно добива идеја за својот нов роман.

Наводи
------

1. ↑  IMDb, The Great Beauty (2013) (пристапено на 13.9.2020)
2. ↑  IMDb, The Great Beauty (2013)Awards (пристапено на 13.9.2020)
Големи Разводни Планини
**Големите Разводни Планини**, познати и како **Источнa Австралискa Кордилерa** или **Источни Висорамнини**, е планински систем во источна Австралија кој се состои од многу планински венци, висорамнини и ридови, кој се протега скоро паралелно со источниот брег на Австралија и е петтиот најдолг копнен планински венец на светот, а најдолг кој целосно се протега во една земја. Тие се најзначајната топографска одлика на континентална Австралија и служи како дефинитивен слив за речните системи во источна Австралија, па оттука и името.

Големите Разводни Планини се протегаат на повеќе од 3500 км; од островот Дауан во теснецот Торес кај северниот врв на полуостровот Кејп Јорк, и ја поминуваат целата должина на источното крајбрежје низ Квинсленд и Нов Јужен Велс, а потоа свртуваат на запад преку Викторија пред конечно да исчезнат во рамнините Вимера. Ширината на венецот варира од околу 160 км до над 300 км. Во венецот се наоѓаат предели од светското наследство: Големите Сини Планини, дождовните шуми Гондвана и Влажните тропски предели на Квинсленд. Највисокото место во Австралија - врвот Кошќушко (2,228 m), се наоѓа во делот на Снежните Планини на јужниот дел од Големите Разводни Планини.

Географија
----------

Големите Разводни Планини не се состојат од еден континуиран планински венец, туку е комбиниран систем (Кордилера) од планински масиви, висорамнини, ридско планински области и ескарпи со древно и комплексно геолошко минато. Затоа се нарекуваат и како *источноавстралиска кордилера*. На некои места теренот е релативно рамен, составен од многу ниски ридови. Обично, висорамнините се високи од 300 до 1600 метри. Планините и висорамнините, кои се состојат од варовници, песочник, кварцити, шкрилци и доломит, настанале со раседни процеси и процеси на превиткување.

Сртовите на Големи Разводни Планини ја поставуваат границата на сливните подрачја на речните системи помеѓу источната (крајбрежната или *дождовната* страна) и западната (внатрешната или *подветрената)* страна од нив. Терминот „Големи Разводни Планини" може да се однесува на целиот висински комплекс со сите ридови и планини помеѓу источниот брег на Австралија и централните рамнини и низини, или само на разводните сртови. На некои места може да биде широк и до 400 км.

По правило, реките источно/југоисточно од Разводните Планини се влеваат директно во Јужниот Пацифик и Тасманското Море, или на југ во теснецот Бас. Реките западно од Разводните Планини се влеваат во: Големиот Австралиски Залив преку крајбрежното езеро Александрина; езерото Ер во источниот дел на централна Австралија; а бројните реки на западниот полуостров Кејп Јорк во североисточна Австралија се влеваат директно во Карпентарискиот Залив.

Наводи
------

1. ↑  Shaw, John H. *Collins Australian Encyclopedia*, William Collins Pty Ltd. Sydney, 1984, ISBN 0-00-217315-8
2. 1 2 3 4  Johnson, David (2009). *The Geology of Australia*. Cambridge University Press. стр. 202. ISBN 0-521-76741-5.
3. ↑  Haggett, Peter (2001). *Encyclopedia of World Geography*. Marshall Cavendish. стр. 3211. ISBN 0-7614-7289-4. Посетено на 23 December 2012.
**Големата џамија во Алжил** (арапски *الجامع الكبير*) е џамија која се наоѓа во градот Алжир и државата Алжир. Оваа џамија била изградена во 1097 година. Оваа градба е една од ретките примери на Алморавидната архитектура. Била реконструирана во времето на султанот Али Ибн Јусуф, а нејзините минаре датираат од 1324 година и истите биле изградени од страна на *Зејанид*.

Наводи
------

1. ↑  „Fountain in Mosque of El Kebir, Algiers, Algeria". *World Digital Library*. 1899. Посетено на 2013-09-24.

|  |  |
| --- | --- |
| Stub icon | *Оваа статија џамија или друго исламско светилиште е никулец. Можете да помогнете со тоа што ќе ја проширите.** п
* р
* у
 |
*Poecile lugubris* 
**Големата црноглава сипка** (науч. *Poecile lugubris*) е член на семејството сипки (*Paridae*), во родот *Poecile*.

Распространетост
----------------

Распространета е во југоисточна Европа, вклучувајќи ја и Македонија, и југозападна Азија. Таа е постојан жител (резидентна), односно **не** е птица преселница.

Опис
----

Големата црноглава сипка е слична со планинската сипка, само е малку поголема и потемна од страните. Должината на телото се движи 13-14 см, а тежината од 15 до 20 грама. Клунот е кус, конусен и релативно силен. Врвот на главата и вратот кај мажјаците е кафеавоцрн, а кај женките тој дел е кафеав.

Остатокот од горниот дел од пердувите е светлокафеава боја, лицето и страните на вратот се малку посветли, а долниот дел од телото е белузлав со сивокафени страни.

Повикот ѝ е карактеристичен *зиррра* звук. Се огласува слично на модроглавата сипка со *ци-ци-ци* и врапчевото *кер-р-р*, како и со *чечече*, слично како големата сипка. Песната е слична, само малку погруба од малата црноглава сипка - *чрив-чрив-чрив*.

### Гнездење

Големата црноглава сипка гнездото го прави во шуплините на дрвјата, а понекогаш и во карпите.

Наводи
------

1. ↑  BirdLife International (2004). „Parus lugubris". *IUCN Red List. Version 2006*. International Union for Conservation of Nature. Посетено на 12 May 2006.

|  |  |
| --- | --- |
|  | „Poecile lugubris" на Викивидовите ? |

|  |  |
| --- | --- |
| Ризница | „Голема црноглава сипка" на Ризницата ? |
**„Големи и мали"** (српскохрватски: *Велики и мали*) — филм од 1956 година, режиран од Владимир Погачиќ. Главните улоги ги играат: Јозо Лауренчиќ, Милан Срдоч, Северин Бијелиќ, Љуба Тадиќ, Татјана Бељакова, Бранка Пантелиќ и Бранко Татиќ..

Синопсис
--------

Павле (го игра Тадиќ) се обидува да префрли група илегалци на ослободената територија, но притоа него го бара полицијата. Павле сака да се скрие кај својот стар пријател Стеван, но не успева, но синот на пријателот, малиот Аца, го крие и истовремено ги известува пријателите на Павле. Тие го канат Стеван да им се придружи на слободната територија, но тој се колеба, па гине на вратата од својот дом.

Наводи
------

1. ↑  РТС, Велики и мали (пристапено на 12.6.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
Киричична букваПредлошка:SHORTDESC:Киричична буква

**Округла омега** (глаголица: ) — збунувачко уникодно име за буквата **Он широко** (Ѻ, ѻ), варијатна на регуларната кирилична буква „Он" (О, о). Он широко го наоѓаме во црковнословенското писмо како правата буква на коренот од зборот: на прва позиција (**ѻ**гнь, **ѻ**трокъ), по приставка (пра**ѻ**тецъ), и кај повеќеосновски зборови (ѻбоюду**ѻ**стрый). Исто така се среќава и кај 2 географски поими (i**ѻ**рданъ—реката Јордан, i**ѻ**ппiа—градот Јафа) и од нив изведените зборови, и како бројчен знак за бројот 70 (додека омега означува 800).

  

 *Оваа статија поврзана со писмо е никулец. Можете да помогнете со тоа што ќе ја проширите*.
**Доналд C. Хофлер** (3 октомври 1922 – 15 април, 1986) бил американски новинар, добро познат за воведување на терминот „Силициумска Долина" за првпат во медиумите. Неговиот пријател Ралф Варст го предложил името „Силициумска Долина", во серијата текстови на тема „Силициумската Долина, САД" во неделниот весник *Електронски Вести* почнувајќи од 11 јануари 1971 година.

Кариера
-------

Пред да работи на неговиот неделен весник, Хофлер бил издавач и известувач за Ферчајлд Публикации. Од средината на 1970-тите, сѐ до неговата смрт во 1986 година, Хофлер објавил билтен наречен „Микроелектронски вести". Тој го објави овој информатор за 14 години. 

Хофлер ја започнал својата кариера во новинарство за електроника како реклама за Ферчајлд Публикации во Планински Поглед. Тој подоцна работел како новинар за Ферчајлд Публикации, сопственик на *Електронски Вести*, а потоа добил уредувачка позиција со РЦА Корп.

Семејство
---------

Хофлер бил во брак со Рејчел Хофлер и тие заедно живееле во Јужниот дел Сан Франциско. Хофлер бил во брак со Луис Хофлер за 41 години во времето на нејзината смрт. Луис починала во семејниот дом во Карамелната Долина, Ca. во 1984 година. Тој се оженил Рејчел во 1985 година, непосредно пред неговата смрт. Тој беше проследен со смрт од страна на неговиот син Стефан кој почина во 1983 година, на возраст од 26. Тој имал три други деца кои преживеале, најстариот син на Давид, ќерката Елизабета, и син на Павле.

Смрт
----

Хофлер умрел на возраст од 63 на 15 април, 1986 година, по долга болест. Пред неговата смрт, тој бил хоспитализиран поради мозочен удар и паднал во кома. Тој подоцна починал во Болница во Сан Франциско, Калифорнија. Хофлер донирал од неговото тело на Универзитетот на Калифорнија во Сан Франциско.

Наводи
------

1. ↑  „The Chip Collection - Don C. Hoefler". Smithsonian Chips. Посетено на 3 May 2013.
2. ↑  „Dan Hoefler 63, Silicon Valley Publicist, Dies". LA Times. Посетено на 3 May 2013.
**Доне Лалев Колоски** (1922 во Слатино, Охридско — 25 октомври 1944 во Сува Гора) македонски партизан, учесник во НОБ.

Животопис
---------

Доне Лалев Колоски е роден во селото Слатино. Се занимавал со земјоделство. Во НОБ стапува на 5 август 1944 година. Како борец на Шестата македонска бригада загинува во борбите против балистите на Сува Гора, на 25 октомври 1944 година.

Наводи
------


1. ↑ . Охрид и охридско во борбата против фашизмот. ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945. Охрид. 1976. Отсутно или празно `|title=` (help)CS1-одржување: друго (link)
Киричична букваПредлошка:SHORTDESC:Киричична буква

**Копа** (Ҁҁ) била буква од старословенското писмо која била добиена од грчката буква Копа. Денес не се користи во ниту едно кирилично писмо. Во рамките на старословенскиот јазик се користела главно за транслитерација на истоимената грчка буква.

Во словенските јазици оваа буква немала никаква звучна вредност, туку се користела исклучиво како бројка за бројчената вредност 90, но за таа намена набргу била заменета со буквата *Ч*, која изгледала слично и дотогаш немала бројчена вредност. Изолирани примери за употреба на *Ч* како бројка наоѓаме во источни и јажни словенски текстови веќе од XI век, додека копа продолжила редовно да се употребува и во XIV век. Меѓутоа кај некои варијанти на западната кирилица, копа си ја задржала функцијата, а буквата *Ч* се користела за бројката 60, наместо *Ѯ*.

  

 *Оваа статија поврзана со писмо е никулец. Можете да помогнете со тоа што ќе ја проширите*.
Детал од протрет на Елизабета I со фреза, ц. 1575
Холанѓанка со фреза, 1630. Детал од *Семејство музицира* од Јан Минсе Моленар
**Фреза** (од француски: *fraise*) е парче облека - набран околувратник кој се носел во западна Европа од средината на XVI до средината на XVII век.

Фрезата еволуирала од мал набор на текстилот на кошулите или кемисите со учкури за затегање. Самите биле засебни парчиња облека кои се ваделе и переле и го чувале дублетот од нечистотија околу вратот.

Со откривањето на штиракот фрезите станале поголеми без да го изгубат обликот. Подоцна фрезите станале посебни парчиња облека кои се отстранувале, переле и штиркале и се пресувале во осмици во посебни направи за набирање.

Кога биле најголеми, фрезите имале полупречник од 30 см или повеќе; овие фрези се држеле со жици за да стојат под саканиот агол.

Кон крајот на XVI век, фрезите испаднале од мода и биле заменети со крилести и виснати јаки. Модата се задржила најдолго во Холандија, каде можеме да видиме фрези на портрети насликани длабоко во XVII век. Фрезата останала дел од церемонијалната облека на градските советници (Senatoren) во северногерманските ханзеатски градови и лутеранското свештенство во тие градови и во Данска.

Поврзано
--------

* 1500-1550 во модата
* 1550-1600 во модата
* 1600-1650 во модата

Наводи
------

Janet Arnold: *Queen Elizabeth's Wardrobe Unlock'd*, W S Maney and Son Ltd, Leeds 1988. (ISBN 0-901286-20-6)

Надворешни врски
----------------

* Како се прави елизабетанскa фрезa Архивирано на 12 јули 2006 г. (англиски)
**Фредерик Бегбеде** (француски: *Frédéric Beigbeder*, роден на 21 септември 1965

) — француски писател и романописец.

Животопис
---------

### Рани години

Фредерик Бегбеде е роден на 21 септември 1965 година во Неј сур Сен. Произлегува од буржоаско семејство. Мајка му Кристин де Шастенер е преведувач на романи од стилот на Барбара Картланд. Татко му, Жан-Мишел Бегбеде работи во агенција за вработување на високи кадри. Има брат Шарл кој се занимава со бизнис.
Фредерик Бегбеде учел во најпрестижните париски училишта како Монтен и Луј Ле Гран, додека дипломирал на престижниот париски Институт за политички науки. Своето образование го завршил со диплома по маркетинг во специјализирано училиште за новинарство и комуникации.

### Дела

Во 1990 година го објавил својот прв роман „Мемоарите на еден откачен млад човек"". На професионален план станал член на рекламна агенција во Париз. Работел паралелно во областа на литературната критика во големи француски списанија (Elle, Paris Match, VSD, Voici) и парискиот кабелски канал Paris Première.

Во 1994 година го издал својот втор роман „Одмор во кома". Истата година станал основач на литературната награда le prix de Flore по името на некое париско кафе. Со оваа награда се удостојуваат познати современи франкофонски писатели како Мишел Велбек (1996 година) и Амели Нотомб (2007 година). Во 1997 година, бил издаден романот „Љубовта трае три години", каде завршил циклусот за херојот Марк Мароние.

Во 1999 година излегол романот „Приказни под екстази". Во 2000 година го објавил најпознатиот роман „399" (на македонски) или „99 francs" на француск. Ова дело било причината да биде отпуштен од фирмата во која работел. До ден денешен романот е продаден во повеќе од 380.000 примероци во светот. Во текот на овој период започнал водител на своето литературно предавање „Книгите и јас", кое се емитувало по парискиот кабелски канал Paris Première.

Во почетокот на 2003 година Бегбеде бил назначен за издавач во издавачката куќа „Flammarion". До летото 2006 година редактирал околу 25 книги пред да замине од тоа работно место.

Последните негови романи се: „Windows on the world", објавена во 2003 година, „Романтичен егоист", објавен во 205 година и „Помош, простете" објавен во 2007 година.

Кон крајот на 2007 година во Франција излегол филмот „99 франка" по книгата на Бегбеде. Во јануари 2008 година Бегбеде бил уапсен за поседување и консумирање на кокаин во Париз, но брзо излегол на слобода. По излегувањето на слобода, го напишал романот „Француски роман", како инспирација од притворот.

### Семејство

Фредерик Бегбеде е разведен и има ќерка по име Клое. Од 2004 година до 2007 година има врска со Лора Сме, француска глумица и ќерка на познатиот пејач Џони Холидеј и глумицата Натали Бај.

Наводи
------

1. ↑   (French)
2. ↑  Frédéric Beigbeder: Mémoires d'un Jeune Homme Dérangé, 3 March 2011
3. ↑  How Frédéric Beigbeder recovered his past after a drugs bust, *Independent*, 19 July 2013

Надворешни врски
----------------

* "S.N.O.B. Site Non Officiel de Frédéric Beigbeder" Архивирано на 9 јануари 2016 г.
*
Местоположба на Големите Антили во однос на останатите Карипски острови.
Островите кои припаѓаат на Големите Антили.
Островите на Карипското Море, заеднички наречени Карипски Острови, се групирани во **Големи Антили**, Мали Антили и Бахамски Острови.

Големите Антили се Куба, Јамајка, Хиспаниола (на која се наоѓаат Хаити и Доминиканската Република) и Порторико. Овие 5 држави од Големите Антили зафаќаат вкупна површина од 207.435 км² и на нив живеат вкупно над 35 милиони жители.

Помалите острови во околината на четирите поголеми острови понекогаш исто се сметаат за дел од групата на Големи Антили. Големите Антили се состојат од континентална карпа, за разлика од Малите Антили кои се вулкански и корални острови.

Големите Антили имале стратешка важност при освојувањето на Америка и за доминација врз нив војувале Шпанија, Холандија, Франција и Обединетото Кралство. Прво биле експлоатирани нивните природни ресурси, а подоцна станале главна база за бродовите кои патувале помеѓу Европа и Новиот Свет. Со развојот на комерцијалната авијација, стратешкото значење на островите е намалено, и денес тие главно живеат од земјоделство и туризам.

Наводи
------

* Rogonzinski, Jan. *A Brief History of the Caribbean.* New York: Facts on File, 1992.

Поврзано
--------

* Карипско Море
* Мали Антили

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 237262212
* LCCN: sh89006892
* GND: 4086816-3
* NKC: xx0081498

 |

 |
**Флоренс Хендерсон** (англиски: *Florence Henderson*) (1934 - 24 ноември 2016, Лос Ангелес) - американска глумица.

Животопис
---------

Флоренс Хендерсон е родена во 1934 година, во Индијана. Починала на 24 ноември 2016 година, во една болница во Лос Ангелес.

Кариера
-------

Хендерсон ја започнала глумечката кариера во театар, а подоцна започнала да глуми во телевизиски серии и филмови. Пошироката слава ја стекнала со хумористичната серија „Семејството Брејди", која започнала да се прикажува во 1969 година, како прва американска серија која го прикажува животот на едно нетрадиционално семејство. Во серијата, таа ја глумела самохраната мајка на три ќерки Керол Брејди, која стапува во брак со вдовец со три сина. По завршувањето на серијата во 1974 година, таа играла во неколку серии, како: „Невестите Брејди", „Среќен Брејди Божик" и „Брејдиеви", „Убиство по сценарио", „Љубовен брод" и „Л.А. Закон". Исто така, Хендерсон настапила и во неколку филмови, како: „Песната на Норвешка", „Гол пиштол 33 1/3" и „Педесет нијанси црно".

Наводи
------

1. 1 2  „Почина Флоренс Хендерсон, ѕвздата на Семејството Брејди", *Дневник*, година XX, број 6225, сабота-недела, 26-27 ноември 2016, стр. 21.
Во римската митологија, **Флора** била божица на цвеќињата и пролетта. Иако била релативно низок лик во римската митологија, како една од неколкуте божици на плодноста и заради нејзината поврзаност со пролетта, таа сепак играла некоја улога, посебно при доаѓањето на ова годишно време. Нејзиниот фестивал, *Флоралии* се одржувал на 28. април или рано во мај и го симболизирал обновувањето на животниот циклус. Одлики на овој фестивал биле играњето, пеењето и цвеќињата. Нејзиниот грчки еквивалент била Хлора. Флора била омажена за Фавонј (Зефир), богот за ветерот. Заради нејзината поврзаност со растенијата, поимот „флора" се однесува на растителниот свет. Флора добила на поголемо значење во неопаганската обнова кај Ренесансните хуманисти отколку што имала во Стариот Рим.

<gallery>

Флора или Хеба од Марија Луиза Елизабета Виже-Лебрун.
Флора статуа во Шчеќин, Полска
Флора статуа во Валенсија, Шпанија
<gallery>

Наводи
------

1. ↑  „Beleške", во: Erazmo Roterdamski, *Pohvala ludosti*. Beograd: Rad, 2016, стр. 114.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 77110125
* LCCN: n2017008682
* GND: 118691880
* SUDOC: 078604311
* BNF: cb131807846 (податоци)

 |

 |
**Гранична вредност** или **лимес** - еден од основните поими во математичката анализа. Со помош на поимот на гранична вредност се дефинираат непрекинатоста, математичките изводи и интеграли. Се разликуваат гранична вредност на низа и гранична вредност на функција.

Граничната вредност е број кон кој тежи вредноста на функцијата или вредноста на членот на математичката низа кога аргументот на функцијата или индексот на низата се приближат кон некоја вредност.

Во математичките формули граничната вредност обично се означува со *lim*, на пример lim(*a**n*) = *a*, или со стрелка (→), на пример *a**n* → *a*.

Математичарите интуитивно го познавале концептот на гранична вредност веќе во втората половина на XVII век, што се гледа од трудовите на Исак Њутн. Таков е случајот и со трудовите на Ојлер и Лагранж во XVIII век. Првата строго научна дефиниција на гранична вредност ја дале Болцано во 1816 година и Коши во 1821 година.

Гранична вредност на низа
-------------------------

Главна статија: Гранична вредност на низа
Граничната вредност на низа броеви е вредност кон која се приближуваат членовите на низата кога нивниот индекс расте.

Тоа може да се искаже и поформално. Ако *x* е низа која има гранична вредност *L*:

За секој реален број ε > 0, постои природен број *n*0, таков што за секое
*n* > *n*0, |*x**n* − *L*| < ε.

Низите кои имаат гранична вредност се нарекуваат конвергентни низи. Оние кои немаат, се нарекуваат дивергентни низи. Ако низите не се ни конвергентни ни одредено дивергентни се нарекуваат неодредено дивергентни низи.

Гранична вредност на функција
-----------------------------

Графиконот на функцијата покажува дека кога аргументот тежи кон бесконечност, вредноста на функцијата тежи кон вредноста {\displaystyle L}.
Главна статија: Гранична вредност на функција
Функцијата {\displaystyle f(x)} има гранична вредност {\displaystyle L} во точката {\displaystyle x\_{0}}, ако за сите вредности {\displaystyle x}, доволно блиски на точката {\displaystyle x\_{0}}, вредноста {\displaystyle f(x)} е доволно блиска на вредноста {\displaystyle L}.

Денес најчесто се користи дефиницијата за гранична вредност на функција која ја формализирал Карл Вајерштрас во XIX век. Таа гласи:

Нека *ƒ* е функција дефинирана во отворениот интервал кој ја содржи вредноста *c* (освен можеби во самата точка *c*) и нека *L* е реален број. Тогаш формулата

{\displaystyle \lim \_{x\to c}f(x)=L\,}
значи дека за секое реално *ε* > 0 постои реална вредност *δ* > 0 таква да за секое *x* кое го исполнува условот 0 < |*x* − *c*| < *δ*, имаме |*ƒ*(*x*) − *L*| < *ε*,

Математички тоа се запишува како:

{\displaystyle \forall \varepsilon >0\ \exists \ \delta >0:\forall x\quad (0<|x-c|<\delta \ \Rightarrow \ |f(x)-L|<\varepsilon ).}

Поврзано
--------

* Портал: Математика

* Гранична вредност на функција
* Гранична вредност на низа
* Низа
* Конвергентност

Наводи
------

1. ↑  „лимес" — Дигитален речник на македонскиот јазик

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4316404-3
* NDL: 00567231

 |

 |
**Дневникот на писателот** - дневник на рускиот писател Фјодор Достоевски. Со одредени прекини, Достоевски го објавувал „Дневникот на писателот" во текот на неколку години од последната деценија на животот. Така, во периодот 1878 и 1879 година Дневникот не излегувал, зашто во тоа време Достоевски работел интензивно на романот „Браќата Карамазови". Во Дневникот, тој објавувал статии во кои давал коментари на она што се случувало во Русија и во светот, а што, според него, вредело да биде забележано. Притоа, тој непосредно ги изложувал своите сфаќања за прашањата кои се однесувале на сегашноста и на иднината на Русија и настојувал да влијае врз јавното мислење.

Наводи
------

1. ↑  Радован Лалић, „Предговор", во: Фјодор М. Достојевски, *Браћа Карамазови*. Београд: Просвета, 1956, стр. VII-XI.
***Дневник***  е дневен весник што излегува во Љубљана, Словенија.

Историја и профил
-----------------

„Дневник" првпат беше издаден во јуни 1951 година како „Љубљански дневник", но беше преименуван во „Дневник" во 1968 година.

Тиражот на Дневник бил 66.000 примероци во 2003 година. Во периодот јули–септември 2011 година имал тираж од 37.194 примероци. 

Според периодична анкета на печатените медиуми, спроведена од компанијата за маркетинг истражување Valicon, *Дневник* имаше досег од 147.000 од втората половина на 2011 година и првата половина на 2012 година.

Жолтата зграда на Дневник во Љубљана
Весникот организациски и суштински е одвоена од неделникот  *Недељски дневник* , исто така објавен од весникот Дневник д.д. 

Весничката компанија Дневник е основана во 1951 година од Социјалистичкиот сојуз на работничките луѓе на Словенија (СЗДЛ). Весникот првпат излезе на 2 јуни годинава под името „Љубљански дневник". Главно го опфаќаше Љубљанската Котлина, но првично беше објавен како попладневен весник. 

Основач на Љубљанскиот дневен весник беше Ослободителниот фронт на Словенија. Во 1968 година е преименуван во „Дневник". 

До 1988 година „Дневник" излегува низ цела Словенија. Во 1989 година, СЗДЛ поднесе оставка. 

Во 1996 година, трансформацијата на сопственоста на Дневник беше завршена според Законот за трансформација на сопственоста. Во јануари 1998 година, Дневник започна да се издава и како онлајн весник. 

Тиражот на Дневник во 2006 година бил околу 60.000 примероци, во 2009 година повеќе од 43.000 продадени примероци, во 2016 година просечната дневна продажба на весникот била 21.844 примероци, во 2017 година 20.400 примероци, во 2018 година, во септември 2018 година, 2018 година, најави остри мерки, писмо до новинарите, Игор Дерновшек, претседател на Синдикатот на новинарите и работниците на Дневник, 6 ноември 2019 што го рангира меѓу третите најпродавани дневни весници во Словенија. 

За време на првата влада на Јанез Јанша, Дневник бил подложен на рекламен бојкот на фирми во сопственост или под влијание на државата. 

Во август 2018 година, Дневник поднесол барање за спојување со Агенцијата за заштита на конкуренцијата [Вечер (весник) | Вечер). Желбата за спојување беше објаснета врз основа на пазарните услови. Во случај на спојување, новоформираната медиумска компанија би контролирала 40% од пазарот на печатени медиуми. 

Весниците добиле дозвола за спојување во јули 2019 година. Процесот на спојување бил спроведен на нетранспарентен начин.

Прилози
-------

* Ника
* Пари
* Мојот дом
* Пилот
* Моето здравје
* Антена
* Работа и кариера
* Дневнички објектив

Надворешни врски
----------------

* Dnevnik.si

Наводи
------

1. ↑  dnevnik
**Днестарски Кањон** (украински: *Дністровський каньйон*) — кањон на реката Днестар кој се наоѓа во долината на истоимената река во Украина. На 3 февруари 2010 година, регионалниот парк на природата „Кањон Днестар" бил промовиран во Национален парк на природата.

Топографија
-----------

Днестарскиот кањон близу до устието на реката Стрипа.
Днестарскиот кањон во близина на селото Пилипче, Тернополска област, во западна Украина.
Реката Днестар е втора по големина и еколошки незагадена река во Украина. Кањонот е дел од реката Днестар, со должина од 250 километри и се протега од устието на реката Золота Липа до устието на реката Збрух. Тука Днестар влегува во кањон чија длабочина варира од 80 до 200 метри. Во кањонот се сливаат и водите на тамошните водени резервоари. Длабочината во најдлабоките места изнесува околу 50 метри.

Падините на кањонот се стрмни и составени од варовник. Тој бил избран за еден од Седумте природни чуда на Украина (украински: *Сім природніх чудес України*).

Во кањонот има повеќе од десетина карстни пештери и гротла. Малите водопади, наречени „момини солзи" се сливаат преку карпи покриени со дебел слој на мововидни растенија.

Пејзаж
------

Највредниот и најживописниот дел од целиот тек на реката Днестар е 250-километарскиот долг кањон кој се протега меѓу устијата на двете реки Золота Липа и Збрух. Природата на кањонот е специфична и оригинална. Рабовите на кањонот ги прават или карпести или пошумени падини, кои на места се високи и до 200 метри. На места има уникатни травертински карпи, геолошки ексфолијации, пештери и гротла, каде има и знаци за населување на праисториски луѓе. Низ кањонот се среќаваат прекрасни водопади, живописни острови и споменици на природата. Најубава е дивата и девствена природа втурната во светот на тишината и смиреноста.

Делови од кањонот
-----------------

Во рамките на кањонот има делови кои се кањон во кањон. Таков дел е Днестерско-Беремјански кањон, кој се наоѓа меѓу селата Хубин-Беремјани-Хмелева. Неговата длабочина изнесува 200 метри, а ширината од 1–5 километри, и должина од 10 километри.

Заштита
-------

*Националниот парк на природата Днестарски Кањон* бил основан со претседателската уредба 2010 и уредбата на Министерството за животна средина и природни ресурси на 12 декември 2011 година.

Туризам
-------

Днестарскиот Кањон привлекува илјадници туристи секоја година.

Сплаварењето по реката Днестар е едно од најинтересните патувања низ Украина. Селата Исакив и Одаив, кои се наоѓаат во кањонот привлекуваат падобранци од Украина, Белорусија, Русија, Полска и Германија. Двапати годишно се одржуваат натпревари во падобранство за натпреварувачи од Украина, како и за меѓународни натпревари.

Наводи
------

1. ↑  „dnisterkanyon.org.ua". *dnisterkanyon.org.ua*. Посетено на 2019-04-05.

Надворешни врски
----------------

* Седум природни чуда на Украина: Днестарски Кањон Архивирано на 23 март 2022 г.
* Днестарски Кањон (со фотографии) Архивирано на 23 март 2016 г.
* Национален парк на природата Днестарски Кањон
* Дністровський каньйон Архивирано на 9 јуни 2017 г.
* Претседателски декрет за создавање на Националниот парк Днестарски Кањон
Свртена четирилисна крива
**Четирилисната крива** (или **квадрифолиум**) е вид на роза (рамна крива) со n=2. Има поларна равенка, која гласи:

{\displaystyle r=\cos(2\theta ),\,}
со соодветната алгебарска равенка

{\displaystyle (x^{2}+y^{2})^{3}=(x^{2}-y^{2})^{2}.\,}
Свртена за 45°, станува

{\displaystyle r=\sin(2\theta )\,}
со соодветната алгебарска равенка

{\displaystyle (x^{2}+y^{2})^{3}=4x^{2}y^{2}.\,}
Во обата облика, ова е рамна алгебарска крива од родот нула.

Дуалната крива на четирилисната крива е

{\displaystyle (x^{2}-y^{2})^{4}+837(x^{2}+y^{2})^{2}+108x^{2}y^{2}=16(x^{2}+7y^{2})(y^{2}+7x^{2})(x^{2}+y^{2})+729(x^{2}+y^{2}).\,}
Дуална четирилисна крива
Плоштината на внатрешноста на кривата изнесува {\displaystyle {\tfrac {1}{2}}\pi }, што е точно половина од плоштината на кружницата опишана околу неа. Должината на кружницата изнесува 9,6884.

Поврзано
--------

* Четирилисна детелина

Наводи
------

1. ↑  „Четирилисна крива" од Ерик В. Вајсштајн — MathWorld (англиски)

* J. Dennis Lawrence (1972). *A catalog of special plane curves*. Dover Publications. стр. 175. ISBN 0-486-60288-5.

Надворешни врски
----------------

* Интерактивен пример со JSXGraph (англиски)
**Гренсунд** (дански: *Grønsund*) ― проток во Данска што го дели островот Фалстер од помалите острови Мен и Боге. Гренсунд е исто така име на месност на североисточниот брег на Фалстер од каде што порано сообраќале фериботите до Мен. Куќата на ферибот Гренсундската траектна станица е изградена во 1731 година и наведена во данскиот Регистар на заштитени градби и места во 1950 година.

Географија
----------

Максималната длабочина на Гренсунд е прибл. 20 метри, а ширината е помеѓу 1 - 4 км. Каналот Сторстремен се наоѓа на запад, а Стеге Бугт лежи на север помеѓу Зеланд и Мен. Траект го поминува каналот во лето од Стубекебинг до островот Боге. Гренсунд има неколку плитки области, односно во близина на Боге и има силна и наизменична струја.

Животна средина
---------------

И потопената и крајбрежната вегетација е богата, а звукот е важна област за размножување на дивиот свет и рибите. Во областа се размножуваат многу крајбрежни птици, вклучително и корморани, црвеноклуни лебеди, диви гуски, патки ластовичарки, патки лажичарки, *Somateria*, *Recurvirostra*, неколку видови крајбрежни птици, како и галеби и Sterninae. Phocoenidae живее во областа.

Историја
--------

 Подробна карта од 19 век.
Гренсунд на Фалстер веќе во средниот век бил користен како средиште за превоз со траект до Мен. Зградата позната како Борехусет била изградена на местото во 1705 година. Борехусет била заменета со Траектната станица „Гренсунд" во 1731 година.

### Изливање на нафта

На 29 март 2001 година, нафтениот танкер „Балтик кериер" (*Baltic Carrier*) се судрил со товарниот брод „*Терн*" во западниот дел на Балтичкото Море, во близина на поморската граница меѓу Германија и Данска. 2700 тони бункерска нафта истекла од товарните резервоари во морето, што влијаело на данскиот брег, особено на Гренсунд.

Поврзано
--------

* Географија на Данска

Извори
------

* Извештај за животната средина, Излевањето на нафта на „Балтик кериер".
* Статус и управување со важни области за размножување птици на бреговите на Округот Сторстремс, Данска.
* *Countrymen* од Бо Лидегард

Гренсунд гледан од Мен
Грабеж, драма на Фреди ПерлманГрабеж, драма на Фреди Перлман
**Фреди Перлман** (англиски: *Fredy Perlman*, 20 август 1934

 - 26 јули 1985

) бил чехословачки теоретичар, писател, издавач, музичар, активист и еден од најзначајните модерни критичари на цивилизацијата и капитализмот.

Животопис
---------

Фреди Перлман успева да побегне од Чехословачка како мало дете токму пред нацистите да ја освојат земјата. Од 1938 до 1945 со неговото семејство живее во Боливија после што се преселува во САД. Од 1956-59 го посетува Универзитетот Колумбија каде што започнува како студент по Англиска книжевност, но потоа се пренасочува на филозофија, политичка наука и Европска книжевност. Од 1963 до 1966 Перлман студира во Белград на Економскиот факултет каде што го брани својот магистерски труд, откако неговото барање за студирање во Чехословачка било одбиено под образложение дека е сомнително. Докторира на Правниот факултет во Белград со дисертацијата „Услови за развој на неразвиените региони".

Наводи
------

1. ↑  Фреди Перлман, „Репродукција на секојдневниот живот"

Надворешни врски
----------------

* Фреди Перлман на Анархистичката библиотека (македонски)
* Фреди Перлман на анархистичката енциклопедија Архивирано на 8 март 2009 г. (англиски)
* Перлмановите записи на англиски јазик Архивирано на 21 октомври 2006 г. (англиски)

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 77692761
* LCCN: n83152861
* ISNI: 0000 0000 2381 7700
* SUDOC: 074459651
* BNE: XX5311860

 |

 |
**Фреден** (германски: *Freden*) — поранешна општинска заедница во округот Хилдесхајм, во сојузната покраина Долна Саксонија, Германија. Нејзиното седиште било во општината Фреден. На 1 ноември 2016 година била распуштена.

Локација на поранешната општинска заедница во округот Хилдесхајм
Општинската заедница Фреден се состоела од следниве општини:

1. Ефероде
2. Фреден
3. Ландвер
4. Винценбург

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 237009456
* GND: 4615831-5

 |

 |

|  |  |
| --- | --- |
| Stub icon | *Оваа статија за место во Долна Саксонија е никулец. Можете да помогнете со тоа што ќе ја проширите.** п
* р
* у
 |

Координати: 51°55′59″ N; 9°54′00″ E﻿ / ﻿51.933° СГШ; 9.900° ИГД﻿ / 51.933; 9.900
Клетки на флоем опкружени со ксилем
**Флоем** е спроводно ткиво низ кое се пренесуваат производите на фотосинтезата. Тоа може да биде примарно од примарен меристем или секундарно од секундарен меристем. Ова ткиво најчесто се наоѓа на надворешната страна на ксилемот. Тоа е изградено од ситести клетки, ситести цевки и клетки придружнички. Во флоемата има два вида на садови и тоа *ксилемски и флоемски садови*. Ксилемските садови ја носат водата и минералните материи од коренот до листот додека флоемските садови органската храна ја носат од листот до коренот.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * п
* р
* у
Биолошки ткива |
| --- |
|  |
| Животински | 
* Епително
* Сврзно
* Мускулно
* Нервно

 |
|  |
| Растителни | 
* Меристемско ткиво
* Механичко ткиво
* Покровно ткиво
* Спроводно ткиво
	+ Ксилем
	+ Флоем

 |
|  |
| 
* Категорија Категорија
* Хистологија

 |

 |
Граници на Општина Центар
**Границите на Општина Центар**, Скопје се опишуваат на следниов начин:

*Река Вардар, пешачка патека кон резиденцијата на М.П.Ц. до бул. „Никола Карев" („Југославија"), по оската на бул. „Никола Карев", до крстосницата со ул. „Славеј Планина" (на југ), по оската на ул. „Славеј Планина" (покрај Ромско теќе) до крстосницата со ул. „Прохор Пчински", продолжува на исток по оската на ул. „Славеј Планина" (коса улица) до ул.„Јоаким Крчовски" (кај Турска Амбасада), со дел од ул. „Прохор Пчински" (кај Мурат Пашина Џамија) до ул. „Самоилова".Понатаму границата продолжува по оската на ул. „Самоилова" потоа свртува лево во паркот кај споменичкиот комплекс „Свети Спас", кон ул. „Лазар Танев" до крстосницата со ул. „Јоргаџиска" по оската на ул. „Јоргаџиска" и Подграѓе ( на југ) до платото пред Стоковна куќа „Мост", се спушта долу и по оската на Булевар „Гоце Делчев" оди кон крстосницата со бул.„Крсте Мисирков", свртува на север по бул. „Крсте Мисирков" до сервисната улица зад паркиралиштето на Универзитетот „Кирил и Методиј", продолжува по оградата на универзитетот до бул. „Никола Карев" (Југославија), по оската на бул. „Никола Карев" до ул. „Беласица" на север по оската на ул. „Беласица" до реката Вардар, по оската на железничкиот мост до оградата на Тутунски комбинат до рампа Кисела Вода, на запад по оската на бул. „Македонија" до надвозникот, се спушта долу и по оската на улиците „Бихаќка" и „Црниче" оди до Институтот за сеизмологија на падините на Водно, кон запад продолжува по падините на Водно над хотел „Скала" и Олимпијада во правец на Детска болница за Т.Б.Ц, Скопје и улица „Загрепска" во новата населба према север се спушта по оската на ул. „Загрепска" до Црквата Капиштец и крстосницата со ул. „Козле" и „Васил Ѓоргов", продолжува на исток по оската до ул.„Васил Ѓоргов" до крстосницата со ул. „Рузвелтова" на север по оската на ул. „Рузвелтова" ги сече ул. „Иво Рибар Лола", бул.„Партизански одреди" и ул. „Орце Николов" до ул.„Илинденска", продолжува на исток по оската на ул. „Илинденска" до сервисната улица пред оградата на Зоолошката градина, према север до сервисната улица пред оградата на Зоолошката градина до влезот на Забавниот парк и према исток и север по сервисната улица пред оградата на Забавниот парк до пешачкиот мост на реката Вардар.*

Извор
-----

* Официјално мрежно место на Општина Центар - *Граници на општината* Архивирано на 13 октомври 2016 г.

Поврзано
--------

* Општина Центар
* Град Скопје
* Скопје
* Општини во Република Македонија
**Флоарја Калоте** (романски: *Floarea Calotă*; родена 27 март 1956 во село Беука, округот Телеорман)  е романска пејачка на народна музика. Таа имаше ранг на заменик во законодавниот дом 1990-1992 година, кога беше избрана во округот Телеорман на листите на партијата Националниот фронт на спасот, под името **Флоарја Калоте Лупу**, и во законодавниот дом 1992-1996 година, кога беше избрана во истата област на листите на Социјалдемократската партија од Романија.

Наводи
------

1. ↑  „Adunarea Deputaților Legislatura 1990-1992: Floarea Lupu Calotă". Архивирано од изворникот на 2016-04-24. Посетено на 2022-12-20.
2. ↑  „RadioIasi.ro: Aniversații zilei de 27 martie 2014:". Архивирано од изворникот на 2016-04-10. Посетено на 2014-12-07. Занемарен непознатиот параметар `|dead-url=` (help)
3. ↑  „Adunarea Deputaților, Legislatura 1990-1992, Lista deputaților în ordine alfabetică -- C". Архивирано од изворникот на 2016-04-08. Посетено на 2022-12-20.
4. ↑  „Camera Deputaților, Legislatura 1992-1996, Lista deputaților în ordine alfabetică -- C". Архивирано од изворникот на 2016-04-24. Посетено на 2022-12-20.
Местоположбата на областа во округот Хелмштет
**Хелмштет** (германски: *Helmstedt*) — слободна област во округот Хелмштет, во сојузната покраина Долна Саксонија, Германија. Името на областа доаѓа од соседниот окружен град Хелмштет.

Областа има површина од 18,56 км2 и се граничи на запад со градот Хелмштет и на север со слободната област Мариентал во истиот округ. На исток и на југ се граничи со округот Берде во сојузната покраина Саксонија-Анхалт.

Слободната област е ненаселена. Од статистички причини се води под бројот 03 1 54 502.

Наводи
------

1. 1 2  Сојузна статистичка служба на Германија, Alle politisch selbständigen Gemeinden mit ausgewählten Merkmalen am 30. September 2013 Архивирано на 4 март 2016 г.

|  |  |  |  |
| --- | --- | --- | --- |
| 

| * п
* р
* у
Слободни области во Долна Саксонија |
| --- |
|  |
| 
* Ајмен
* Ам Гросен Роде
* Барнсторф-Варле
* Бофцен
* Брунслеберфелд
* Венцен
* Гартов
* Герде
* Гибел
* Гриненплан
* Ешерсхаузен
* Золинг
* Кенигслутер
* Литје Херн
* Мариентал
* Мемерт
* Мерксхаузен
* Харц (округ Гослар)
* Харц (округ Гетинген)
* Хелмштет
* Холцминден
* Фогтсдалум
* Шенинген

**Слободни окрузи:**
* Лохајде
* Остерхајде

 |

 |
**Дневен циклус** — секое случување кое се повторува на секои 24 часа како резултат на една целосна ротација на Земјата.

Во климатологијата, дневниот циклус е еден од основните форми за одредување на климатските модели. Најпознатиот таков модел е одредувањето на дневната промена на температурата. Ваквиот циклус е скоро синусоиден, или пак вклучува делови од синусоида (поради изгревањето и заоѓањето на Сонцето).

**Полудневен циклус** — се однесува на појава која се случува на секои дванаесет часа или пак двапати дневно. Најчесто овие периоди се поврзани со Месечевите плими и осеки, и во овие случаи интервалите се блиски до 12 часа и 25 минути.

Поврзано
--------

* Хронотип
* Биолошки часовник
* Дневен вертикална преселба

Наводи
------

1. ↑
Разбуден хибернатор - верверичка

**Хибернација** или **зимски сон** е состојба на успорување на метаболизмот и ниска телесна температура кај одредени животни за време на зимата. Во хибернатори спаѓаат поголем број крзнени животни и мал број цицачи. На цицачите како мечката само малку им е снижена телесната температура се будат лесно и не се сметаат за вистински хибернатори. Повеќето хибернатори додека се активни складираат храна во засолништата (пр. верверичка) или резервни масти во телото (во масното ткиво). Тие можат да се разбудат повеќепати за време на зимата. Ладнокрвните животни мораат да хибернираат таму каде што надворешната температура се спушта под точка на смрзнување. Еднакво на хибернација за време на лето е естивација.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85060601
* GND: 4189981-7
* BNF: cb11941679v (податоци)
* NDL: 00576242
* NKC: ph327621
* BNE: XX527579

 |

 |
**Дома** е документарен филм на Ѓорче Ставрески.

Филмот беше сниман во периодот од 20 септември до 5 ноември 2006 година на локации во Македонија (Скопје и Штип) и Хрватска (Загреб и Задар) и претставува значаен чекор во воспоставување на континуирана соработка помеѓу млади македонски и хрватски филмски работници. Во него се портретираат осум поединци кои поради различни причини ја напуштиле својата татковина, преку кои се анализираат прашањата за културните и верските разлики, како и односот на општеството кон поединецот.

ДОМА е испратен на повеќе регионални и меѓународни фестивали за документарен филм. Досега, е влезен во официјалниот регионален натпреварувачки дел на ZagrebDox, фестивалот за документарен филм од Хрватска. На овој фестивал во 2006 година, Ѓорче Ставрески доби посебно признание во регионална конкуренција за режија на филмот Адам и Ева.

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Хелијанд** е епска поема на старосаксонски јазик напишана околу 825 година. Насловот значи "спасител" на старосаксонски (на германски *Heiland*) и го опишува животот на Исус во алитеративен стих стил на германската сага.

Извадок од Хелијанд од Германскиот историски музеј
Хелијанд е најголемото дело на пишан старосаксонски јазик. Оригиналот имал околу 6000 редови, од кои четири нецелосни фрагменти се најдени. Делото било под редакција на Луис Пиуски. За првпат делото било испечатено во 1562 од страна на Матијас Флациус.

|  |  |
| --- | --- |
| Stub icon | *Оваа статија од областа на книжевноста е никулец. Можете да помогнете со тоа што ќе ја проширите.** п
* р
* у
 |